Daadihiya barnaamijka su’aalaha ayaa labada wasiir dhex dhigay su’aal ahayd qaab nooceeya ayey DP World Somaliland ku aaminaysa maadama oo aanay lahayn nidaamka xisaabaha caalamiga ah, waxana su’aasha ka jawaabay wasiir Maxamuud Xaashi waxana uu yidhi “Meesha ay dakedeenu ku taalo ayaa waxa ay u arkaan meel haddii ay sidaas u galaan wax wayni ka soo bixi karaan, markaa degaanka (location) way ku dhiiranayaan maaha maal-gashigu timir xabaal taala nina xoolihiisa iskama lumiyo maluugo iyo hilaadin ayey leedahay ganacsigu iyo siyaasaduba marka ay hilaadiyeen waxa ay u arkeen in goobtani tahay meel wax laga soo dawlin (saari) karo, waa ta labaad sumcad fiican ayeynu leenahay waayo cid hore ismaynu qabsan dad aynu dhacnay oo hore ma jiro buugeenu waa cad yahay markaa taa lafteedana waa la eegaya markaa lababadaa arrimood ayaa sabab u ah”
